ดาวูดี โบห์รา แขกตึกขาว...กับตำนานพ่อค้าอินเดีย
ดุลยปวีณ กรณฑ์แสง
ตามรอยวิถี แขกตึกขาว เจ้าของตำนานบ้านอับดุลราฮิม ห้างไนติงเกล ห้างขายผ้ามัสคาตี ฯลฯ การเดินทางของพ่อค้าอินเดียโพ้นทะเล เชื้อสายมุสลิมดาวูดี โบห์ราที่สร้างตำนานเสื่อผืนหมอนใบเดินทางปักธงค้าขายทั่วทุกมุมโลก เรือข้ามฟากเคลื่อนตัวช้าๆ มุ่งหน้าสู่ฝั่งราชวงศ์ ภาพมัสยิดเก่าแก่อายุกว่า 100 ปีที่ซ่อนตัวอยู่ใน ดงไม้ใกล้ท่าดินแดง ค่อยๆ ไกลออกไปสุดสายตา เช่นเดียวกับเรื่องราวของ “แขกตึกขาว” พ่อค้ามุสลิมชาวอินเดียที่จางหายไปกับเงาอดีตของตลาดมิ่งเมือง และย่านเก่าพาหุรัด หาก “ดาวูดี โบห์รา” รุ่นหลังนำโดย ระบิล พรพัฒน์กุล ทายาทรุ่นที่ 3 ของ ตระกูลโตฟาฟรอส ไม่ได้สืบทอดประวัติศาสตร์เหล่านี้สู่สังคมภายนอก ในงานเสวนาแขกตึกขาวกับเรื่องราวการค้าในสยาม ร่วมกับมูลนิธิเล็ก-ประไพ วิริยะพันธุ์ ที่ร้านหนังสือริมขอบฟ้า หลายคนรู้จักแต่ชื่อตึกอับดุลราฮิมที่ตั้งตระหง่านย่านพระราม 4 รู้จักห้างไนติงเกล โอลิมปิค ห้าง เก่าแก่คลาสสิคตรงข้ามดิโอลด์สยาม แต่น้อยคนที่จะรู้จักเรื่องราวความเป็นมาของตระกูลพ่อค้าอินเดียเก่าแก่กลุ่มมุสลิมเชื้อสายดาวูดี โบราห์ ที่เข้ามา ตั้งรกรากขยายเครือข่ายการค้าในไทยมากว่า 100 ปี ที่มา: ดุลยปวีณ กรณฑ์แสง. (28 กรกฎาคม 2554). ดาวูดี โบห์รา แขกตึกขาว...กับตำนานพ่อค้าอินเดีย.กรุงเทพธุรกิจ, 1.
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
มุสลิมดาวูดีโบห์รา